на изпит за правоспособност и съдебен или служебен адрес в приемащата държава.
 (3) Не включва юридическите консултации и услугите по процесуално представителство по данъчноправни въпроси, които са посочени в „Юридически консултации по международно публично право и чуждестранно право“.
 (4) Част от CPC 85201, посочена в „Медицински и стоматологични услуги“.
 (5) За всички държави членки (с изключение на DK) одобрението на научноизследователската организацията и споразумението за прием подлежи на условията по Директива 2005/71/ЕО.
 (6) Услугите по поддържане и ремонт на офис техника и оборудване, включително компютри (CPC 845), са включени „Компютърни услуги“.
 (7) Съответства на „Канализационни услуги“.
 (8) Съответства на „Услуги по пречистване на отработени газове“.
 (9) Съответства на части от „Услуги по опазване на природата и ландшафта“.
 (10) Това са доставчиците на услуги, чиято задача е да придружават групи от по минимум 10 лица, без да имат ролята на екскурзоводи за съответните места.
 (11) Ако квалификацията не е била получена в ЕС и неговите държави членки, съответната държава членка може да прецени дали тя съответства на квалификацията, която е необходима на нейна територия.
 ПРИЛОЖЕНИЕ XVI-Г КЪМ ГЛАВА 6
 РЕЗЕРВИ НА УКРАЙНА ВЪВ ВРЪЗКА С УСТАНОВЯВАНЕТО
 (посочени в член 88, параграф 1)
 Собственост върху земя
 Чуждестранните граждани и лицата без гражданство нямат право да придобиват собственост върху земеделски земи. Чуждестранните граждани и лицата без гражданство нямат право да придобиват безплатно поземлени участъци, които са държавна или общинска собственост, или да приватизират поземлените участъци, които вече са им предоставени за ползване.
 Чуждестранните юридически лица могат да придобиват права на собственост само върху поземлени участъци с неселскостопанско предназначение на територията на населени места при придобиване на недвижими вещи във връзка със стопанска дейност, извършвана в Украйна, а извън населени места — при придобиване на недвижими вещи.
 Няма ограничения по отношение на наемането на земя от чужденци и чуждестранни юридически лица.
 Възможно е да се изисква разрешение за придобиване, покупка и наемане или оперативен лизинг на недвижима собственост от чуждестранни физически и юридически лица.
 Горско стопанство
 Само украински граждани и правни субекти могат да притежават гори.
 Придобиване на държавна собственост
 Предприятията и държавните агенции, в които държавната собственост надхвърля 25 %, нямат право да участват в приватизацията на украински предприятия.
 Търсене, проучване и добив на въглеводороди
 Установяването трябва да отговаря на разпоредбите на член 279 (относно търсенето, проучването и добива на въглеводороди в глава 11 („Свързана с търговията енергетика“) от дял IV на настоящото споразумение.
 Нотариални услуги
 Само граждани на Украйна имат право да извършват нотариални услуги.
 Медицински и стоматологични услуги
 Съществуват изисквания към професионалната квалификация съгласно украинското законодателство. Чуждестранните доставчици на услуги трябва да говорят украински език.
 Частни услуги, предоставяни от акушерки, медицински сестри, физиотерапевти и парамедицински персонал
 Съществуват изисквания към професионалната квалификация съгласно украинското законодателство. Чуждестранните доставчици на услуги трябва да говорят украински език.
 Пощенски и куриерски услуги (включително експресната доставка)
 (1)
 Няма национално третиране за обикновените писма (2) с тегло под 50 gr и пощенските карти.
 Възможно е да се изисква лиценз за:
 i)
 обработка на адресирани писмени съобщения на всякакъв физически носител (3), включително:
 —
 хибридна поща,
 —
 пряка пощенска